CELEX: 
Language: hu
Date: 2013-11-16 00:00:00
Title: 2013/568/EU: Az Európai Parlament határozata ( 2013. április 17. ) az Európai Betegségmegelőzési és Járványvédelmi Központ 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az Európai Betegségmegelőzési és Járványvédelmi Központ 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

16.11.2013   
            
            
               HU
            
            
               Az Európai Unió Hivatalos Lapja
            
            
               L 308/203
            
         AZ EURÓPAI PARLAMENT HATÁROZATA
   (2013. április 17.)
   az Európai Betegségmegelőzési és Járványvédelmi Központ 2011-es pénzügyi évre szóló költségvetésének végrehajtására vonatkozó mentesítésről
   (2013/568/EU)
   AZ EURÓPAI PARLAMENT,
   
               —
            
            
               tekintettel az Európai Betegségmegelőzési és Járványvédelmi Központ 2011-es pénzügyi évre vonatkozó végleges éves beszámolójára,
            
         
               —
            
            
               tekintettel a Számvevőszéknek az Európai Betegségmegelőzési és Járványvédelmi Központ 2011-es pénzügyi évre vonatkozó éves beszámolójáról szóló jelentésére, a központ válaszaival együtt (1),
            
         
               —
            
            
               tekintettel a Tanács 2013. február 12-i ajánlására (05753/2013 – C7–0041/2013),
            
         
               —
            
            
               tekintettel az Európai Unió működéséről szóló szerződés 319. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 183. cikkére,
            
         
               —
            
            
               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,
            
         
               —
            
            
               tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzata 77. cikkére és VI. mellékletére,
            
         
               —
            
            
               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0082/2013),
            
         
               1.
            
            
               mentesítést ad az Európai Betegségmegelőzési és Járványvédelmi Központ igazgatója számára a Központ 2011-es pénzügyi évre szóló költségvetésének végrehajtására vonatkozóan;
            
         
               2.
            
            
               megjegyzéseit a mellékelt állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.
            
         
      
         
            az elnök
         
         Martin SCHULZ
      
      
         
            a főtitkár
         
         Klaus WELLE
      
   
   
      (1)  HL C 388., 2012.12.15., 66. o.
   
      (2)  HL L 248., 2002.9.16., 1. o.
   
      (3)  HL L 298., 2012.10.26.,1. o.
   
      (4)  HL L 142., 2004.4.30., 1. o.
   
      (5)  HL L 357., 2002.12.31., 72. o.
   
      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai Betegségmegelőzési és Járványvédelmi Központ 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      
                  —
               
               
                  tekintettel az Európai Betegségmegelőzési és Járványvédelmi Központ 2011-es pénzügyi évre vonatkozó végleges éves beszámolójára,
               
            
                  —
               
               
                  tekintettel a Számvevőszéknek az Európai Betegségmegelőzési és Járványvédelmi Központ 2011-es pénzügyi évre vonatkozó végleges éves beszámolójáról szóló jelentésére, a központ válaszaival együtt (1),
               
            
                  —
               
               
                  tekintettel a Tanács 2013. február 12-i ajánlására (05753/2013 – C7–0041/2013),
               
            
                  —
               
               
                  tekintettel az Európai Unió működéséről szóló szerződés 319. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) (a költségvetési rendeletre) és különösen annak 185. cikkére,
               
            
                  —
               
               
                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,
               
            
                  —
               
               
                  tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
               
            
                  —
               
               
                  tekintettel eljárási szabályzata 77. cikkére és VI. mellékletére,
               
            
                  —
               
               
                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0082/2013),
               
            
                  A.
               
               
                  mivel az Európai Betegségmegelőzési és Járványvédelmi Központot (a továbbiakban: központot), melynek székhelye Stockholmban van, a 851/2004/EK rendelet hozta létre;
               
            
                  B.
               
               
                  mivel 2012. május 10-én a Parlament megadta a mentesítést a központ igazgatójának a központ 2010-es pénzügyi évre szóló költségvetésének végrehajtására vonatkozóan (6), és a mentesítést kísérő állásfoglalásában a Parlament többek között:
                  
                              —
                           
                           
                              sürgette a Bizottságot, hogy hajtson végre megfelelő intézkedéseket személyzeti felvételi eljárásainak átláthatósága érdekében,
                           
                        
                              —
                           
                           
                              aggodalmát fejezte ki amiatt, hogy az áthozataloknak ez a magas szintje – és ezzel párhuzamosan az elhatárolt költségek alacsony összege - túlzott volt, és ez ellentmond az évenkéntiség költségvetési alapelvének,
                           
                        
                              —
                           
                           
                              úgy vélte, hogy a központ fontos uniós intézmény az európai szintű betegségfelügyelet megerősítése és fejlesztése, valamint a fertőző betegségek miatt az emberi egészséget fenyegető aktuális és várható veszélyek felmérése és kommunikálása, továbbá az európai egészségügyi tudás összegyűjtése szempontjából;
                           
                        
            
                  C.
               
               
                  mivel a Számvevőszék az Európai Betegségmegelőzési és Járványvédelmi Központ 2011-es pénzügyi évre vonatkozó éves beszámolójáról szóló jelentése fenntartást megjelölő véleményt tartalmazott egy 2009-ben hozott keretszerződés bonyolításával kapcsolatos szabálytalanságokat illetően, amelyek abból következtek, hogy a központ utólagos szerződésmódosítása a lényegességi küszöb feletti, szabálytalannak ítélt kifizetésekhez vezetett;
               
            
                  D.
               
               
                  mivel a hivatal 2011. évi költségvetése 56 656 000 EUR-t tett ki, szemben a 2010. évi 57 800 000 EUR-val, ami 2 %-os csökkenést jelent;
               
            
                  E.
               
               
                  mivel az Európai Unió hozzájárulása a hivatal költségvetéséhez 2011-ben 55 400 000 EUR-t tett ki;
               
            
         Költségvetési és pénzgazdálkodás
      
      
                  1.
               
               
                  megjegyzi, hogy a 2011-es év volt az első, amelyben a központ fenntartást tartalmazó véleményt kapott a Számvevőszéktől;
               
            
                  2.
               
               
                  aggodalommal veszi tudomásul a Számvevőszék megállapításait, különösen azt, amely szerint „a központ 2009-ben maximum 9 millió EUR összegű keretszerződést kötött, amelynek értelmében ezen összeghatárig bizonyos kiválasztott beszállítókkal egyedi szerződéseket köthetett. [..] A későbbi módosítások során azonban a szerződések teljes összege 14,9 millió EUR-ra növekedett. 2011 végére a kifizetések összege elérte a 12,2 millió EUR-t (ebből 3,2 millió EUR 2011-re vonatkozott). A keretszerződésben meghatározott 9 millió EUR összeghatár feletti kötelezettségvállalások és kifizetések szabálytalanok”;
               
            
                  3.
               
               
                  tekintetbe veszi, hogy a központ szerint:
                  
                              —
                           
                           
                              a közzétett keretszerződésben „évente minimum 3 000 000 EUR” szerepel, míg az aláírt keretszerződések nem határozták meg a szerződések összegét, és minden aláírt szerződés I. 1. „Tárgy” cikke meghatározta, hogy „a szerződés aláírása nem jár beszerzési kötelezettséggel a központ számára”,
                           
                        
                              —
                           
                           
                              a szerződésben szereplő szolgáltatások teljesítését ellenőrizték, és a számlákat a költségvetési rendeletben meghatározott eljárásoknak megfelelően fizették ki, minden kifizetés jogszerűen, a nyújtott szolgáltatásokért történt, és nem vesztek el források,
                           
                        
                              —
                           
                           
                              a keretszerződések nyilvános közbeszerzési eljárást követően kerültek megkötésre, összhangban a költségvetési rendeletben meghatározott „nyílt felhívásos” eljárással, a központnak a gazdaságilag legelőnyösebb ajánlat megkötését, a valódi versenyt és az átláthatóságot célzó belső eljárása rendelkezéseinek megfelelően; figyelembe veszi továbbá, hogy nem azonosítható olyan fél, amely hátrányt szenvedett volna a beszerzési eljárás vagy az annak nyomán megkötött szerződések következtében;
                           
                        
            
                  4.
               
               
                  megállapítja, hogy a szabálytalanság észlelését követően a központ kapcsolatba lépett a Számvevőszékkel a további teendőket illetően, és lépéseket tett a helyzet kiigazítására az IKT szolgáltatásainak központosítása révén, valamint további lépéseket tett az esetleges jövőben szabálytalanságok megelőzése érdekében;
               
            
                  5.
               
               
                  ugyanakkor megjegyzi, hogy a központ teljes 2011-es költségvetése 56 656 000 EUR-t tett ki, amelyből 1 256 000 EUR volt az Európai Szabadkereskedelmi Társulás országaitól származó hozzájárulás;
               
            
                  6.
               
               
                  a 2011. évi éves beszámoló alapján kiemeli, hogy a költségvetés végrehajtási aránya 2011 végén némi emelkedést mutatott, és elérte a 96 %-ot – szemben a 2010-es 95 %-kal –, amely 54,5 millió EUR kötelezettségvállalási előirányzatnak felel meg;
               
            
         Teljesítmény
      
      
                  7.
               
               
                  megállapítja, hogy a költségvetés végrehajtása a kifizetések tekintetében 8 %-kal nőtt 2010-hez képest, és elérte a teljes költségvetés 76 %-át, a 2010-es 68 %-hoz képest; elismeri a fejlődést a 2010-es 68 %-hoz képest, azonban úgy véli, hogy e tekintetben további erőfeszítésekre van szükség a központ részéről;
               
            
         Számviteli rendszer
      
      
                  8.
               
               
                  az éves beszámoló alapján megjegyzi, hogy 2010 volt az első teljes év, amikor a központ az ABAC WF (a Bizottság új integrált költségvetési és számviteli rendszere) alapján hajtotta végre költségvetését;
               
            
         Átvitt előirányzatok
      
      
                  9.
               
               
                  komoly aggodalmának ad hangot a Számvevőszék jelentésének azon megállapítása miatt, hogy az előző évhez hasonlóan 2011-ben is magas volt az átvitel szintje; megjegyzi, hogy a 2011-es költségvetésből 11 millió EUR összegű előirányzat (20 %) átvitelre került 2012-re, beleértve a III. cím alatti „operatív kiadásokra” szánt előirányzatok 38 %-át; felhívja a központot, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel az átvitt előirányzatok magas szintje, a kiadások passzív időbeli elhatárolásának alacsony szintjével (5,4 millió EUR) együtt ellentmond az évenkéntiség költségvetési elvének;
               
            
         Támogatások
      
      
                  10.
               
               
                  a számvevőszéki jelentés alapján megállapítja, hogy 2011-ben egy támogatási szerződést írtak alá 0,2 millió EUR értékben, több mint négy hónappal a tevékenységek megkezdését követően; üdvözli a központ hatékonyabb szerződéskezelési eljárásait;
               
            
         Közbeszerzés
      
      
                  11.
               
               
                  az éves beszámolók alapján megállapítja, hogy a közbeszerzési osztály 2011-ben 60 nyílt eljárást, 59 ajánlati felhívást és egy pályázati felhívást, valamint 46 újra megnyitott eljárást (IT keretszerződések) bonyolított le; megjegyzi továbbá, hogy 14 olyan tárgyalásos eljárás zárult le, amelyek 25 000 EUR összeg felettiek, ezek közül egy 60 000 EUR feletti;
               
            
                  12.
               
               
                  megállapítja az igazgatónak a mentesítésért felelős hatóság számára, annak a 2010-es pénzügyi évre vonatkozó megfigyelései fényében tett lépésekről küldött jelentése alapján, hogy a nyílt beszerzési eljárásokból csak 10 zárult le sikeresen egy vagy több szerződés odaítélésével, továbbá hogy a tárgyalásos eljárások közül csupán öt zárult sikeresen szerződések odaítélésével; felhívja a központot, hogy tájékoztassa a mentesítésért felelős hatóságot a közbeszerzési eljárások eredményéről;
               
            
         Munkaerő-felvételi eljárások
      
      
                  13.
               
               
                  a központ költségvetési és pénzgazdálkodási jelentése alapján megjegyzi, hogy 2011. december 31-én a központban a 2011-es létszámtervben biztosított 200 ideiglenes álláshelyből az ideiglenes alkalmazottak összlétszáma 177 volt; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;
               
            
                  14.
               
               
                  üdvözli, hogy a központ 2012 januárjában bevezette a felülvizsgált munkaerő-felvételről szóló belső eljárást;
               
            
                  15.
               
               
                  fontosnak tartja, hogy a központ felülvizsgálta a felvétellel és a személyzeti kiválasztással kapcsolatos belső eljárásait, amelyekről a Számvevőszék megállapította, hogy fejlesztésre szorulnak; sürgeti az új szabályrendszer szigorú alkalmazását és a továbbiakban is figyelemmel kíséri a végrehajtást;
               
            
                  16.
               
               
                  felkéri a központot, hogy nyújtson további tájékoztatást a betöltetlen álláshelyek arányáról;
               
            
         Belső ellenőrzés
      
      
                  17.
               
               
                  megállapítja, hogy a 2011-re vonatkozó éves beszámoló kidolgozása során elvégezték a belső kontrollrendszer végrehajtásának felülvizsgálatát; tudomásul veszi, hogy a tevékenységek értékelésére vonatkozó egyik szabványt nem hajtották végre, míg három másikat csak részben, míg a többit nagymértékben vagy teljesen végrehajtották; felhívja a központot, hogy mihamarabb intézkedjen ennek orvoslásáról, és tájékoztassa a mentesítésért felelős hatóságot az elért eredményekről;
               
            
                  18.
               
               
                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (7) állásfoglalására.
               
            
         (1)  HL C 388., 2012.12.15., 66. o.
      
         (2)  HL L 248., 2002.9.16., 1. o.
      
         (3)  HL L 298., 2012.10.26., 1. o.
      
         (4)  HL L 142., 2004.4.30., 1. o.
      
         (5)  HL L 357., 2002.12.31., 72. o.
      
         (6)  HL L 286., 2012.10.17., 184. o.
      
         (7)  Elfogadott szövegek, P7_TA(2013)0134 (lásd e Hivatalos Lap 374. oldalát).